શીર્ષક: ગ્રાઉન્ડ રિપોર્ટ : શેલ્ટર હોમમાં કેવી રીતે જીવે છે પરપ્રાંતીયો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઉત્તર પ્રદેશ અને બિહારથી ગુજરાતમાં કામ કરવા આવેલા મજૂર રાહત શિબિરમાં આશ્રય લઈ રહ્યા છે

ઉત્તર પ્રદેશના બાલપુર ગામના રહેવાસી સુમિત ગાંધીનગર પાસેના દહેગામની એક જીઆઈડીસીની એક બેકરીમાં કામ કરતા હતા. ગુજરાતમાં હાલમાં પરપ્રાંતીયો પર થયેલી હિંસાનો ભોગ કઠેરિયા પણ બની ચૂક્યા છે. 

દહેગામ ખાતેના પોતાના ભાડાનાં મકાનમાંથી ભાગીને કઠેરિયા હવે પોતાના ગામમાં પાછા જવા માટેની રાહ જોઈ રહ્યા છે, જેમની માટે કામ કરતા હતા તેમણે કઠેરિયાને પગાર સુદ્ધાં આપ્યો નથી. 

સુમિત કઠેરિયાએ બીબીસી સાથેની વાતચીતમાં કહ્યું, "મને અહીં બહુ બીક લાગી રહી છે, જો મારો પગાર મને મળી જાય તો મારે ગુજરાતથી વહેલી તકે જતા રહેવું છે," 

સાબારકાંઠાના હિંમતનગર પાસેના એક ગામમાં એક 14 માસની બાળકી ઉપર બળાત્કાર કરવાના આરોપમાં બિહારના એક રહેવાસીને પોલીસે પકડ્યો હતો. આ ઘટના બાદ ગુજરાતના અનેક સ્થળોએ હિંદીભાષી લોકો પર ટોળાઓએ હુમલા કર્યા હોવાની ઘટનાઓ બહાર આવી હતી. 

6 ઑક્ટોબરના રોજ સુમિત પણ આવા જ એક ટોળાની હિંસાનો ભોગ બન્યા હતા. ટોળાના લોકોએ તેમની સાથે મારપીટ કરી અને 24 કલાકમાં ગુજરાત છોડી દેવાની ધમકી આપી હતી. 

લીલા રંગના શર્ટમાં પ્રવાસી મજૂર સુમિત કઠેરિયા

કઠેરિયા મહીને 7500 રુપિયા કમાય છે અને તેમાંથી આશરે 6000 રુ. તે પોતાના ઘરે ખર્ચ માટે મોકલે છે. 

કઠેરિયાએ બીબીસીને જણાવ્યું,"આ 6000 જ મારા પરિવારની આવક છે. મારે ગુજરાતમાં વધારે સમય સુધી રહેવું હતું, પરંતુ હવે મને અહીં બહુ બીક લાગે છે અને હું જવા માંગુ છું". 

તેઓ પોતાના પરિવારનું ભરણપોષણ કરવાની સાથે-સાથે પોતાની નાની બહેન અને નાના ભાઈના ભણતરનો ખર્ચ પણ ઉપાડે છે. 

તમે આ વાંચ્યું કે નહીં?

કઠેરિયાએ પોતાની શાળા 8માં ધોરણ બાદ છોડી દેવી પડી હતી. સુમિતને ઇન્ડિયન આર્મીમાં નોકરી કરવી હતી, પરંતુ ઘરનું ભરણપોષણ કરવા માટે તેમણે ભણતર છોડીને નાની ઉંમરમાં જ નોકરીએ લાગી જવું પડ્યું હતું. 

કઠેરિયા જેવા ઘણા લોકો છે જે ગુજરાતમાં પૈસા કમાવવાં ઉત્તર પ્રદેશ, રાજસ્થાન, મધ્ય પ્રદેશ અને બિહાર જેવા રાજ્યોના નાના ગામડાંઓથી આવે છે. આવા ઘણા કારીગરોથી ગુજરાતની ફેકટરીઓ ધમધમી રહી છે. જોકે, હજી પણ એવા અનેક લોકો છે કે જે અહીં રહીને કામ કરવા માંગે છે. 

જેથી હિંસા ભડકી ઉઠી

સુમિત અને તેમના સાથી પ્રવાસી મજૂર

14 માસની એક બાળકી પર બળાત્કારના આરોપમાં મૂળ બિહારના રહેવાસી રવીન્દર ગાંડેને સાબરકાંઠા પોલીસે  28 સપ્ટેમ્બરના રોજ પકડી પાડ્યો હતો.

ત્યારબાદ...